**ชื่อโครงการ** จัดกิจกรรมพัฒนาคุณภาพผู้เรียน

**หน่วยงานที่รับผิดชอบ** ฝ่ายการศึกษา และโรงเรียนในสังกัดสำนักงานเขตบางเขน

**ปีงบประมาณ** พ.ศ. 2569

 **1. หลักการและเหตุผล**

รัฐธรรมนูญแห่งราชอาณาจักรไทย พ.ศ.2550 มาตรา 49 ได้บัญญัติว่า “บุคคลย่อมมีสิทธิเสมอภาคกันในการรับการศึกษาไม่น้อยกว่าสิบสองปี ที่รัฐจะต้องจัดให้อย่างทั่วถึงและมีคุณภาพโดยไม่เก็บค่าใช้จ่าย” และพระราชบัญญัติการศึกษาแห่งชาติ พ.ศ.2542 แก้ไขเพิ่มเติม (ฉบับที่ 2) พ.ศ.2545 มาตรา 10 วรรค 1 บัญญัติว่า “การจัดการศึกษาต้องจัดให้บุคคลมีสิทธิและโอกาสเสมอกันในการรับการศึกษาขั้นพื้นฐานไม่น้อยกว่าสิบสองปีที่รัฐจะต้องจัดให้อย่างทั่วถึงและมีคุณภาพโดยไม่เก็บค่าใช้จ่าย” ซึ่งเป็นข้อกำหนดที่เกี่ยวกับการจัดการศึกษาขั้นพื้นฐาน ประกอบกับเป็นนโยบายเร่งด่วนของรัฐบาล เพื่อเป็นการลดภาระค่าใช้จ่ายเกี่ยวกับการศึกษาของผู้ปกครอง พร้อมทั้งเพิ่มประสิทธิภาพการบริหารจัดการให้เกิดความเสมอภาคและความเป็นธรรมในโอกาสทางการศึกษาแก่ประชาชนในกลุ่มผู้ด้อยโอกาส ผู้ยากไร้ ผู้พิการหรือทุพพลภาพ กระทรวงศึกษาธิการจึงได้ดำเนินการจัดทำโครงการตามนโยบายเรียนฟรี 15 ปีอย่างมีคุณภาพขึ้น เพื่อส่งเสริมให้นักเรียนทุกคนได้รับโอกาสทางการศึกษาอย่างเท่าเทียมกันและเต็มตามศักยภาพ

 ดังนั้น เพื่อให้การจัดการศึกษาเป็นไปด้วยความเรียบร้อยและบรรลุวัตถุประสงค์ สำนักงานเขตบางเขน จึงได้จัดทำโครงการจัดกิจกรรมพัฒนาคุณภาพผู้เรียนเพิ่มเติมร้อยละ 40 ของจำนวนนักเรียน สบทบกับงบประมาณเงินอุดหนุนรัฐบาล

**2. วัตถุประสงค์**

 2.1 เพื่อให้การจัดการศึกษาขั้นพื้นฐานของโรงเรียนเป็นไปอย่างทั่วถึงและมีคุณภาพ 2.2 เพื่อให้นักเรียนทุกคนมีโอกาสได้รับการศึกษาโดยไม่เสียค่าใช้จ่ายสำหรับกิจกรรมพัฒนาผู้เรียน

**3. เป้าหมาย**

 3.1 ด้านปริมาณ

 นักเรียนระดับชั้นก่อนประถมศึกษา–มัธยมศึกษาตอนต้น ของโรงเรียนในสังกัดสำนักงานเขตบางเขน จำนวน 5 โรงเรียน ได้ร่วมกิจกรรมพัฒนาผู้เรียนอย่างทั่วถึง ซึ่งประกอบด้วย กิจกรรมวิชาการ ,กิจกรรมคุณธรรม จริยธรรม , กิจกรรมทัศนศึกษา และการบริการสารสนเทศ (ICT)

3.2 ด้านคุณภาพ

 นักเรียนได้ร่วมกิจกรรมที่สถานศึกษาจัดเพิ่มเติมจากการเรียนปกติในชั้นเรียนทำให้ได้พัฒนาศักยภาพ ส่งเสริมให้นักเรียนมีคุณธรรมและจริยธรรม มีความรู้และประสบการณ์นอกห้องเรียน เป็นต้น

**4. ลักษณะของโครงการ**

 ประเภทโครงการ เป็นโครงการตามภารกิจประจำของหน่วยงาน เป็นโครงการต่อเนื่อง

 เป็นโครงการที่มีความสอดคล้องและเชื่อมโยงกับยุทธศาสตร์ชาติ (พ.ศ.2561 – 2580)

ด้านการพัฒนาและเสริมสร้างศักยภาพทรัพยากรมนุษย์ แผนการศึกษาแห่งชาติ (พ.ศ.2560-2579) ยุทธศาสตร์ที่ 6 การพัฒนาประสิทธิภาพของระบบบริหารจัดการศึกษา แผนพัฒนากรุงเทพมหานคร ระยะ 20 ปี ระยะที่ 3 (พ.ศ.2566-2570) แผนพัฒนาการศึกษาขั้นพื้นฐานกรุงเทพมหานคร ฉบับที่ 3 (พ.ศ.2564-2569) และสอดคล้องกับนโยบายผู้บริหารกรุงเทพมหานคร นโยบายที่ 063 เรียนฟรี ชุดฟรี ไม่มีเก็บเพิ่ม

 รูปแบบโครงการ เป็นโครงการจัดงาน/กิจกรรม

5. ระยะเวลา...

-2-

**5. ระยะเวลาและสถานที่ดำเนินการ**

 ระยะเวลาดำเนินการ : ภายในปีงบประมาณ 2569 (1 ตุลาคม 2568-30 กันยายน 2569)

 สถานที่ดำเนินการ : โรงเรียนในสังกัดสำนักงานเขตบางเขน จำนวน 5 โรงเรียน

**6. แผนปฏิบัติการ**

|  |  |
| --- | --- |
| ขั้นตอนการดำเนินงาน | ปีงบประมาณ พ.ศ. 2569 |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. กำหนดกรอบแนวทางในการดำเนินการ เพื่อจัดทำโครงการ |  |  |  |  |  |  |  |  |  |  |  |  |
| 2. จัดสรรงบประมาณให้โรงเรียนในสังกัดสำนักงานเขตบางเขนทุกโรงเรียนเป็นรายหัวตามจำนวนนักเรียน |  |  |  |  |  |  |  |  |  |  |  |  |
| 3. โรงเรียนประชุมภาคี 4 ฝ่าย (ผู้แทนผู้ปกครอง ผู้แทนชุมชน ผู้แทนกรรมการนักเรียน และคณะกรรมการสถานศึกษาขั้นพื้นฐาน) เพื่อรับทราบและกำหนดกิจกรรมตามแนวทางที่กำหนด |  |  |  |  |  |  |  |  |  |  |  |  |
| 4. โรงเรียนดำเนินการตามแนวทางการใช้เงินจัดสรรรายหัว  |  |  |  |  |  |  |  |  |  |  |  |  |
| 5. โรงเรียนรายงานการใช้งบประมาณ ปัญหาอุปสรรค  |  |  |  |  |  |  |  |  |  |  |  |  |

**7. งบประมาณ**

เบิกจ่ายจากงบประมาณรายจ่ายประจำปี พ.ศ.๒๕69 งานงบประมาณโรงเรียน งบรายจ่ายอื่น

รายการค่าใช้จ่ายในการจัดกิจกรรมพัฒนาคุณภาพผู้เรียน เป็นเงิน 1,319,000.-บาท (หนึ่งล้านสามแสนหนึ่งหมื่น-เก้าพันบาทถ้วน) โดยจัดสรรให้ร้อยละ 40 ของจำนวนนักเรียน ทั้งนี้ ให้ถัวเฉลี่ยจ่ายได้ตามความเป็นจริง
ในกรณียอดใดยอดหนึ่งไม่เพียงพอแต่ต้องไม่เกินยอดงบประมาณที่ได้รับอนุมัติ โดยให้โรงเรียนดำเนินการจัดกิจกรรมให้กับนักเรียนในโรงเรียนสังกัดสำนักงานเขตบางเขน ดังนี้

กิจกรรม...

-3-

|  |  |  |  |
| --- | --- | --- | --- |
| กิจกรรม | รายการค่าใช้จ่าย | จำนวนเงิน | กฎหมาย ระเบียบที่เกี่ยวข้อง |
| 1. กิจกรรมวิชาการ เช่น กิจกรรมค่ายวิชาการ/กิจกรรมการประกวดแข่งขันทางวิชาการ/กิจกรรมการสอนเสริม/แก้ปัญหาเฉพาะด้าน2. กิจกรรมคุณธรรม จริยธรรม/ลูกเสือ/เนตรนารี/ยุวกาชาด/ ผู้บำเพ็ญประโยชน์ เช่น การจัดค่ายส่งเสริมคุณธรรม จริยธรรม/กิจกรรมอาสา/กิจกรรมค่ายลูกเสือ ยุวกาชาดฯลฯ3. กิจกรรมทัศนศึกษา4. กิจกรรมการบริการเทคโนโลยีสารสนเทศและ การสื่อสาร (ICT) | - ระดับก่อนประถมศึกษา จำนวน 396 คนๆ ละ 464.-บาท - ระดับประถมศึกษาปีที่ 1-6 จำนวน 1,601 คนๆ ละ 518.-บาท- ระดับมัธยมศึกษาปีที่ 1-3 จำนวน 322 คนๆ ละ 950.-บาท | 183,744.-829,318.-305,900.-  | ระเบียบกระทรวงการคลัง ว่าด้วยการจัดซื้อจัดจ้าง และการบริหารพัสดุภาครัฐ พ.ศ.2560 ประกอบกับแนวทางปฏิบัติเกี่ยวกับค่าใช้จ่ายสนับสนุน การศึกษาแก่นักเรียนใน โรงเรียนสังกัดกรุงเทพมหานคร |
| รวมเป็นเงิน | ยอดปัดเศษ1,319,000.-บาท | 1,318,962.- |  |

**8. ความเสี่ยงของโครงการและแนวทางการบริหารความเสี่ยง**

|  |  |  |
| --- | --- | --- |
| ความเสี่ยง | การประเมินความเสี่ยง | แนวทางการบริหารความเสี่ยง |
| โอกาสที่จะเกิด | ผลกระทบ | ระดับของความเสี่ยง |
| 1. งบประมาณที่ได้รับจัดสรรอาจไม่เพียงพอ | 1 | 1 | น้อย | ถัวจ่ายภายในวงเงินที่ได้รับอนุมัติ |
| 2. งบประมาณที่ได้รับจัดสรรอาจไม่ตรงกับจำนวนนักเรียน เนื่องจากช่วงเวลาของปีงบประมาณ ไม่ตรงกับช่วงเวลาของปีการศึกษา | 2 | 2 | น้อย | กรณีนักเรียนเพิ่มขึ้น ให้โรงเรียน ถัวจ่ายภายในวงเงินที่ได้รับอนุมัติ หากไม่เพียงพอขอจัดสรรเพิ่มเติม |

**9. ประโยชน์ที่คาดว่าจะได้รับ**

 9.1 นักเรียนระดับชั้นก่อนประถมศึกษา ถึงระดับชั้นมัธยมศึกษาตอนต้น ได้รับการสนับสนุนกิจกรรมพัฒนาผู้เรียนอย่างทั่วถึงและเท่าเทียมกัน

 9.2 โรงเรียนสามารถจัดกิจกรรมเพื่อพัฒนาผู้เรียนได้อย่างมีประสิทธิภาพมากเพิ่มขึ้น

 9.3 ลดภาระค่าใช้จ่ายด้านการศึกษาแก่ผู้ปกครองนักเรียน

10. การติดตาม...

-4-

**10. การติดตามประเมินผล**

 10.1 ตัวชี้วัดความสำเร็จ

|  |  |  |  |  |
| --- | --- | --- | --- | --- |
| ตัวชี้วัด | ค่าเป้าหมาย | ประเภทตัวชี้วัด | วิธีการคำนวณ/เครื่องมือในการใช้วัด | ระยะเวลา |
| 1. นักเรียนทุกระดับชั้นได้รับการสนับสนุนค่าใช้จ่ายรายหัว | ร้อยละ100 | ผลผลิต | จำนวนนักเรียนในสังกัดสำนักงานเขตบางเขน 5 โรงเรียน | ปีงบประมาณ 2569 |
| 2. ความพึงพอใจของผู้ปกครอง | ร้อยละ100 | ผลกระทบ | ไม่มีการร้องเรียนจากผู้ปกครอง | ปีงบประมาณ 2569 |

10.2 การติดตามความก้าวหน้า

 รายงานการใช้จ่ายงบประมาณโรงเรียนเป็นรายเดือนในระบบการบริหารจัดการแผนพัฒนากรุงเทพมหานคร (BMA Digital Plans)

 10.3 การประเมินผลโครงการ

 จากผลการประเมินคุณภาพมาตรฐานของโรงเรียน

 (ลงชื่อ)...............................................ผู้เสนอโครงการ

 (ลงชื่อ)….....................................…….ผู้อนุมัติโครงการ